Branden brød ud ved Ålykke kolonihaveforening.

Nordjyllands Beredskab måtte lørdag aften haste ud til Ålykke i Aalborg. Her var et kolonihavehus gået i brand. Nordjyllands Beredskab meddelte på Twitter, at huset var overtændt. Ifølge Nordjyske var ingen personer i fare under branden, men beredskabet skulle håndtere et par trykflasker på stedet. Brandårsagen er fortsat ukendt.